Дадатак 7 да Палажэння аб дэпаніраванні ў электроннай форме дакументаў

ПАТРАБАВАННІ ДА АФАРМЛЕННЯ КАРТЫ ДЭПАНІРАВАННЯ

1. Карта дэпаніравання разбіта на палі. У кожным полі запісваецца адпаведнае значэнне элемента дадзеных. Запаўненне ўсіх палёў карты абавязковае. ГрДУ імя Янкі Купалы запаўняе палі «№ рэгістрацыі», «Дата». Усе астатнія палі запаўняе аўтар выдання.
2. У палі карты пры яе запаўненні ўносяцца наступныя дадзеныя:
   1. «асноўная назва», «звесткі, якія адносяцца да назвы», «звесткі пра аўтараў», «месца падрыхтоўкі выдання», «год падрыхтоўкі выдання», «колькасць старонак», «звесткі аб ілюстрацыях» у адпаведнасці з патрабаваннямі і паслядоўнасцю, вызначанымі ГОСТ 7.1-2003 «Библиографическая запись. Библиографическое описание»;
   2. «рэферат» (анатацыя)» – прыводзіцца кароткі выклад зместу дакумента, з мэтай даць карыстальніку магчымасць вызначыць неабходнасць звароту да першакрыніцы. Тэкст рэферата ў карце дэпаніравання павінен адпавядаць тэксту рэферата, прадстаўленага разам з дакументам (Дадатак 4);
   3. «рашэнне аб дэпаніраванні дакумента вынес» – назва вучонага, рэдакцыйна-выдавецкага савета ўстановы вышэйшай адукацыі, які вынес рашэнне аб перадачы дакумента на дэпаніраванне, дата і нумар пратакола пасяджэння;
   4. «рэцэнзенты» – прозвішча, імя па бацьку, званне, пасада рэцэнзента (рэцэнзентаў);
   5. «дакумент накіраваны на дэпаніраванне са згоды яго аўтараў» – карта падпісваецца ўсімі аўтарамі выдання.